laion/Wikipedia-Exotic huggingface dataset:
שאנדור ביהרי

שאנדור ביהרי (בהונגרית: Bihari Sándor רזבאניה 19 במאי 1855 – בודפשט, 28 במרץ 1906) היה צייר יהודי-הונגרי. שנים מציוריו נרכשו על ידי הקיסר פרנץ יוזף. את ילדותו העביר ביהרי באוראדיה. הוא למד צבעות אצל אביו כצבע חדרים ודירות. בשנת 1874 עבר לגור בפשט, שם עבד בעבודת ריטוש במעבדת צילום. את שאיפתו להיות צייר יכול היה לבטא רק בדרכים עקיפות בשל חוסר יכולת כלכלית. בינתיים, למד בבית הספר לשרטוט וציור דגמים של הצייר ברטלן סקאי. בשנת 1876 עבר לווינה, שם ביקר באופן קבוע בהרצאות באקדמיה לאמנויות. בין 1878 לבין 1879 הפך לסטודנט רגיל באקדמיה. חזר לבודפשט והתפרנס מציורי דיוקנים. בשנת 1883 נסע לפריז, שוב תוך קשיי מימון ופרנסה. בפריז למד כשנה וחצי אצל ז'אן פול לורנס וביצע גם מחקרים לימודיים. לפרנסתו העתיק את ציורי מוזיאון הלובר עבור סוחרי אמנות. בין 1890 לבין 1891 ניהל בפריז בית ספר לציור. שם בעיר האורות התוודע לאימפרסיוניזם ול-plein air (מבוטא "פלנר") שהיה סגנון ציור באוויר בחוץ, סגנון שנכנס לאופנה במחצית השנייה של המאה ה-19, והתאפיין בשימוש באור טבעי ומפוזר במקום תאורת סטודיו ממוקדת. סגנון זה הפך למרכיב מכונן ביצירתו המאוחרת של ביהרי. הוא הושפע גם מסגנונו של הצייר מיהאי מונקאצ'י ההונגרי שהתגורר בפריז. לאחר שחזר להונגריה עבד להתגורר לסירוגין בעיר בסולנוק במזרח המדינה. הוא זכה בפרסים רבים וגם במענקים כספיים שהתלוו לפרסים. שנים מציוריו נרכשו כאמור על ידי הקיסר פרנץ יוזף. גם מאוחר יותר לא עזב ממש את סולנוק והפך לחבר מייסד של מושבת האמנים של סולנוק. Kereszttűzben, (1885) Bíró előtt, (1886) Zsigmond király és Ulászló találkozása Szent László sírjánál, (1898) באש צולבת, ( 1885 ) לפני השופט, ( 1886 ) מפגש זיגיסמונד, קיסר האימפריה הרומית הקדושה ולדיסלב השלישי, מלך פולין והונגריה ליד קברו של לאסלו הראשון (מכונה הקדוש), מלך הונגריה ( 1898 ) (1906), Képzőművészeti Társaság (1911), Szent György Céh (1919), הסלון הלאומי (1950), Fényes Adolf Terem (emlékkiállítás) Képzőművészeti Társaság díja, (1886) Vaszary-díj, (1889) Ferenc József-díj, (1896) פרס האגודה לאמנויות יפות, ( 1886 ) פרס וסרי, ( 1889 ) פרס פרנץ יוזף, ( 1896 ) Szellemi élet, (1897) Magamról, (1904) (Művészeti Krónika) חיים אינטלקטואליים, ( 1897 ) עלי, ( 1904 ) (כרוניקה לאמנות) שאנדור ביהרי באתר האמנויות היפות בהונגריה בלה פונדי: שאנדור ביהרי (אמנות, מס '6, 1906) שאנדור ביהרי: מול שופט ציוריו של שאנדור ביהרי - TerminArtors.com פיטר אוגווארי. בודפשט: לקסיקון יהודי הונגרי. 1929   130.   שאנדור ביהרי מדיה וקבצים בנושא שאנדור ביהרי בוויקישיתוף שאנדור ביהרי, באתר "Find a Grave" (באנגלית) ז'אן-פול לורנס (בצרפתית: Jean-Paul Laurens מרץ 1838 - מרץ 1921) היה צייר ופסל צרפתי ואחד המייסדים העיקריים האחרונים של הסגנון האקדמי הצרפתי.
בית הקברות בורג'ל

בית הקברות בורג'ל הוא בית הקברות היהודי של העיר תוניס. שמו נגזר משמו של הרב אליה חי בורג'ל שהיה הרב הראשי לתוניסיה ופעל להקמת בית הקברות וגם נקבר בו. בית הקברות ממקום בשדרות חייר א-דין פאשה. בית הקברות בורג'ל הוא, כנראה, בית הקברות היהודי הגדול ביותר במגרב. לא ידוע כמה קברים יש בו, אך כנראה מדובר במעל עשרים אלף קברים. בית הקברות החליף את בית הקברות היהודי הישן ששכן בלה-פאסג' (Le passage) במרכז העיר. בבית הקברות ישנם אזורי קבורה נפרדים לקהילת התוניסאים - "התואנסה", וקהילת יוצאי לבורנו, "הגראנה". אזורי הקבורה מופרדים בחומה עם פתחי מעבר. בבית הקברות יש מצבת זיכרון לזכר יהודי תוניסיה שנרצחו בזמן הכבוש הנאצי. וכן מצבת זיכרון לזכר ילדי אוסלו שנספו באסון המטוס. בית הקברות מחולק לחלקות כאשר כל חלקה נקראת על שם אישיות או רב ידוע הקבורים בה. בשנת 1887 אסרה עירית תוניס על המשך הקבורה בבתי הקברות שנמצאים בתוך שטח העיר. מה שאילץ את הקהילה היהודית של העיר תוניס לרכוש שטח חלופי לבית הקברות מחוץ לעיר. בית הקברות החדש נחנך בשנת 1894. לאחר שאזל שטח הקבורה בבית הקברות הישן. לקראת פתיחת בית הקברות היה עימות בן הרב בורג'ל לבית הנהגת קהילת הגראנה בגלל רצונו של בורג'ל לצמצם את חלקם בבית הקברות. מנהיגי הגראנה עירבו את הרב הראשי של צרפת ובסופו של דבר הם קיבלו את חלקם. גם לאחר פתיחת בית הקברות המשיכו להשתמש במתקני בית הקברות הישן לצורך טהרת המת וטקסי הלוויה ומשם יצאו הלווית לבית הקברות בורג'ל שנת 1898 נפטר הרב אליה בורג'ל וניטמן בבית הקברות. בשנת 1927 נפתח בית קברות נוצרי בצמוד לבית הקברות היהודי. בית הקברות הנוצרי נקרא באותו השם. בשנת 1958 הפקיעה עירית תוניס את שטח בית הקברות היהודי הישן בלה-פאסג' כדי להפוך אותו לגן ציבורי. עצמות של דמויות ידועות ורבנים חשובים כגון רבי חי טייב, שהיו קבורים שם הועברו לבורג'ל. בשנת 2007 הוקם "ארגון בית הקברות היהודי הבין לאומי" (AICJT) שמטרתו לתעד לתחזק ולשחזר את בית הקברות בורג'ל. כמו כן הארגון יוזם וממן מחקרים בעניין. הרב מסעוד רפאל אלפסי הרב רפאל ארדיטי הרב אברהם בוקארה הרב אליה חי בורג'ל יצחק ד'ארבלה - רופא, איש העלייה הראשונה, שימש מנהל בית החולים רוטשילד בירושלים הגנרל גבריאל ואלנסי הרב יצחק טייב הרב חי טייב הזמרת חביבה מסיקה יוצר הסרטים אלברט סמאמה הזמר שייח אל-עפרית שער הכניסה ראשית המאה ה-20 מצבת זיכרון לקרבנות הכיבוש הנאצי קיברה של חביבה מסיקה קבר הרב הראשי של תוניסיה הרב אליה חי בורג'ל יהדות תוניסיה גראנה בית החיים היהודי הישן בתוניס, אברהם הטל, פעמים 67 הוצאת יד יצחק בן-צבי, אביב תשנ"ו. מדיה וקבצים בנושא בית הקברות בורג'ל בוויקישיתוף סרטון Le Borgel,Un Lieu Des Memoires אברהם הטל, בית החיים היהודי הישן בתוניס, פעמים 67 he Cemetery of Borgel: place of memories ... Plan of the Cemetery, http://www.leborgel.com/ בין אחינו הרחוקים, באתר עיתון הצפירה, ‏14 במאי 1890 AICJT Association Law 1901 Decree 1394, AICJT (ארכיון) חביב טרבלסי, Cimetiere juif du Borgel de Tunis: Tresors patrimoniaux jetes au rebut, http://kapitalis.com/, ‏3 בנובמבר 2016 (בצרפתית)
מאנדה

האם התכוונתם ל... מאנדה (Mandé peoples) – עמים אפריקאיים להם סיפור דומה לסיפור המבול מאנדה (שפה) – שפה דראווידית מאנדה (מיזורי) – עיירת רפאים במיזורי מאנדה (בורמה) – עיירה בבורמה מנדאיזם – דת מונותאיסטית באזור איראן – עיראק
Janet

Janet (בעברית: ג'נט) הוא אלבומה החמישי של הזמרת-יוצרת האמריקאית ג'נט ג'קסון, אשר יצא לאור ב-18 במאי 1993, על ידי חברת התקליטים וירג'ין רקורדס. לפני יציאת האלבום, החוזה שלה עם A&M נגמר ובעקבות כך, חברות תקליטים רבות הציעו לג'קסון להצטרף אליהן. בסופו של דבר ג'קסון נענתה להצעה של וירג'ין רקורדס שהציעו לה 40 מיליון דולר תמורת חתימה על החוזה עמם; החוזה היקר ביותר שהיה אי פעם. באותה התקופה קיבלה ג'קסון תגובות רבות מאנשים על כך שהיא מצליחה בזכות משפחתה והמפיקים שלה, ולא בזכות עצמה מה שהיווה לה השראה לכתוב את השירים באלבום זה וגרם לה להיות מעורבת יותר באלבום. ג'קסון הייתה מעורבת בכתיבה ובהפקה של כל השירים באלבום ואף בעיבודים שלהם. היא כתבה והפיקה את כל השירים באלבום ביחד עם צוות המפיקים ג'ימי ג'אם וטרי לואיס אשר עבדו איתה גם על אלבומים קודמים שלה. אלבומה נקרא בשמה הפרטי בלבד "ג'נט" על מנת להראות כי היא אינה משתמשת בשם משפחתה כדי להצליח או בשום דבר שקשור אליהם. האלבום מכיל מוזיקת פופ ו-R&B בעיקר אך מכיל גם שילובים של ג'אז, היפ-הופ, אופרה והאוס וביטלה את הצליל התעשייתי הנוקשה שהיה באלבומים קודמים שלה. מבחינה לירית שירי האלבום עוסקים באינטימיות ומיניות ובעצם בשבירת דמותה השמרנית. רוב שירי האלבום מציגים את נקודת מבטה של האישה על מיניות ועל מין בטוח. האלבום זכה להצלחה אדירה. הוא הגיע למקום הראשון בארצות הברית ובכך הפך לאלבום השלישי שלה לעשות זאת ולאלבום הראשון שלה שעושה זאת בשבוע הבכורה שלו. הוא נמכר בלמעלה מ-350 אלף עותקים בשבוע הראשון ליציאתו ובכך שברה שיא בתור האמנית עם הפתיחה הגדולה ביותר בשבוע הראשון במדינה. נכון להיום מכירות האלבום עומדות על 7.9 מיליון עותקים בארצות הברית ו-14 מיליון עותקים בכל העולם. בין היתר האלבום גם זכה להצלחה בקנדה שם הגיע למעמד פלטינה משולשת, ובאוסטרליה שם הגיע למעמד פלטינה כפולה. מהאלבום יצאו 6 שירים אשר הגיעו לעשירייה הפותחת בארצות הברית ונכון להיום רק 6 אלבומים נוספים מלבד אלבום זה הצליחו להגיע להישג זה. בין היתר האלבום הביא שני שירים שהגיעו למקום הראשון ו-4 שירים שהגיעו לחמישייה הפותחת. על מנת לקדם את האלבום יצא ג'נט לסיבוב הופעות בחסות MTV תחת השם "Janet World Tour", אשר זכה לביקורות חיוביות רבות וחיזקו את הפופולריות של ג'נט בערוצי ה-MTV. אלבום זה ביסס את מעמדה של ג'נט כאייקון בין לאומי וכסמל מין ואף האלבום נכנס לרשימת 200 האלבומים של היכל התהילה של הרוק אנד רול. אקדמאים טענו כי הקליפים הפרובוקטיביים מתוך האלבום עודדו נשים לחופש מיני גדול יותר. מגזין Spin כלל את האלבום במקום ה-164 ברשימת "300 האלבומים הטובים ביותר ב-30 שנים האחרונות (1985–2014), שנערך בשנת 2019. מידע על האלבום Janet באתר MusicBrainz מידע על האלבום Janet באתר AllMusic האלבום Janet באתר Discogs האלבום Janet באתר ספוטיפיי Janet Jackson - Janet., Discogs (באנגלית) SPIN Staff, The 300 Best Albums of the Past 30 Years (1985-2014), SPIN, ‏2015-05-11 (באנגלית אמריקאית)
מקור

מַקּוֹר הוא איבר חיצוני וגרמי המשמש כפה אצל מספר בעלי חיים, בעיקר במחלקת העופות. המקור הקשיח משמש מלבד לאכילה, גם לאגירת מזון, להריגת הטרף, לתפיסת חפצים, לחיזור ולניקיון. המקור מורכב מלסת עליונה (מקסילה) ומלסת תחתונה (מנדיבולה). הלסת היא עצם חלולה ובשל כך אין משקלה מפריע לעופות בעת מעופם. חלקו החיצוני של המקור מצופה בשכבת קרטין קשה, אשר בינה לבין העצם נמצאים כלי הדם וקצות העצבים של המקור. במקור שני חורים דמויי נחיריים המרכיבים חלק ממערכת הנשימה. אצל מספר עופות (בעיקר עופות דורסים), נמצא הנחיר על גבי שכבת בשר בקדמת המקור. אצל עופות המשתמשים במקורם כ"כלי עבודה" לפיצוח אגוזים ולשבירת עצמות, מורכב קצה המקור מרקמת תאים מתה וקשה. אצל ציפורים אחרות, כמו הברווזיים, קצה המקור הוא איבר חישה רגיש המלא בקצות עצבים. בגלל השימוש הרב במקור, איבר קרני זה נשחק ומתחדש תדיר במהלך חיי העוף. גודלו וצורתו של המקור משתנה מעוף לעוף, וממין למין. השוני במאפיינים אלה נובע מהשוני בשימוש שנעשה במקור. הפרושים הרבים של איי גלאפגוס, שעיקר שונותם היא בצורת מקורם המשמש ללכידת ואכילת מזונות שונים, היוו בסיס לתורת האבולוציה של צ'ארלס דרווין. דוגמאות לעופות בעלי מקורים מיוחדים: פלמינגו, כפן (בצורת כף), חופמאים שונים (מקור ארוך ודק), קלאונאים (מקור עבה וארוך עם "קסדה" מעליו), תוכי ים (עבה וצבעוני), צלוב-מקור (לפיצוח איצטרובלים), קוליברי והצופית (דק וחרמשי) וברווז מהמין מרגון גדול (משונן לשם תאחיזה טובה בדגים). לא רק העופות מצוידים במקור. גם מיני דינוזאורים רבים מסדרת בעלי אגן דמוי עוף היו בעלי מקור. בעוד להדרוזאוריים היה מקור שטוח דמוי מקור ברווז לצרטופסים היה מקור חד יותר, דמוי מקור תוכי (וכך למשל, אחד מהצרטופסים הקדומים ביותר נקרא פסיטקוזאורוס "לטאת תוכי" על שם המקור דמוי התוכי שלו). המקור נועד לתלוש צמחייה ואילו הלעיסה נעשתה בחלק האחורי של הפה. יצורים חיים בעלי לסת דמוית מקור כוללים דגים רבים (כמו הקרנוניים, הנפוחיתיים והתוכינוניים) אשר חלק מהם מכונים "דגי-מקור", הסירניים, מיני הצבים ויונקים כמו הברווזן או לווייתני השיניים. כמו כן ישנו מקור גם לבני קבוצת הסילוניות הכוללת תמנונאים ודיונונים. מקור של ברבור מצוי מקור של קוניור זהוב. לתוכים מקור חזק וקשיח העוזר להם לפצח זרעים ואגוזים. מקור של קרקרה מפוספסת הבנוי לשיסוע בשר מקור של צב נשכן מצוי שיני משור על שפת המקור של מרגון גדול מונע מדגים להחליק מקור, באתר אנציקלופדיה בריטניקה (באנגלית)
טקס פרסי האקדמיה הבריטית לטלוויזיה 2000

טקס פרסי האקדמיה הבריטית לטלוויזיה 2000 נערך ב-14 במאי 2000. את הטקס הנחה דז לינאם והוא שודר ברשת ITV. הטקס נערך במלון גרוסוונור האוס בפארק ליין שבלונדון.
Goodbye Yellow Brick Road (שיר)

"Goodbye Yellow Brick Road" (בעברית: "היי שלום, דרך האבנים הצהובות") היא בלדה שמבוצעת על ידי המוזיקאי אלטון ג'ון ושיר הנושא באלבומו משנת 1973 הנושא את אותו השם. המוזיקה של השיר הולחנה על ידי ג'ון ואילו המילים נכתבו על ידי ברני טופין. השיר זכה לשבחים רבים מהמבקרים, ומבקרים אחדים הכתירו אותו כשיר הטוב ביותר של ג'ון[דרוש מקור]. השיר יצא בשנת 1973 כסינגל השני של האלבום ונכנס לטופ-עשר הן בבריטניה והן בארצות הברית. זה היה אחד הלהיטים הגדולים של ג'ון, והתעלה על הסינגל הקודם, "Saturday Night's Alright for Fighting", במכירות ובפופולריות במהירות לאחר יציאתו לשוק. בארצות הברית הוא אושר כתקליט זהב על ידי RIAA ב-4 בינואר 1974 וכפלטינום ב-13 בספטמבר 1995. שם השיר נגזר מ"דרך האבנים הצהובות" המופיעה בסיפור הקוסם מארץ עוץ. המילים עוסקות בבריחה מעולם הזוהר ובחזרה אל העולם הפשוט של הכפר. במובן זה, דרך האבנים הצהובות אינה מובילה לארץ עוץ (כפי שמופיע בסיפור), אלא מובילה חזרה אל החווה. ב-2014 התראיינו ג'ון וטופין למגזין רולינג סטון וטופין ציין כי הבריחה מעולם הזוהר הייתה אופיינית לו גם בזמן כתיבת השיר וגם בהמשך חייו. אלטון ג'ון - פסנתר, שירה דייווי ג'ונסטון - גיטרה חשמלית לזלי (אנ'), ליווי קולי די מוריי - גיטרה בס, ליווי קולי נייג'ל אולסון - תופים, ליווי קולי דל ניומן - עיבוד תזמורתי מידע על היצירה "Goodbye Yellow Brick Road" באתר מיוזיק בריינז מידע על הסינגל "Goodbye Yellow Brick Road" באתר מיוזיק בריינז מידע על השיר "Goodbye Yellow Brick Road" באתר AllMusic מידע על היצירה "Goodbye Yellow Brick Road" באתר Discogs בישראל התפרסמו האלבום והשיר בשם: "שלום לדרך האבנים הצהובות", אבי מורגנשטרן, אלטון ג'ון - המנגינה שחוקה, מעריב, 21 בנובמבר 1986 Andy Greene, ‏Elton John and Bernie Taupin Look Back At ‘Goodbye Yellow Brick Road’, באתר הרולינג סטון, 14 במרץ 2014
ג'ינה הולדן

ג'ינה הולדן (באנגלית: Gina Holden; נולדה ב-17 במרץ 1975) היא שחקנית קנדית שהתפרסמה בתפקידיה בסדרות הדרמה "קשרי דם", "פלאש גורדון" ו"האי של הרפר". הולדן נולדה בקולומביה הבריטית, קנדה. משפחתה החליפה מגורים פעמים רבות בילדותה, והיא השתתפה בכיתות משחק רבות. בגיל 15, עברה ליפן ועבדה שם כדוגמנית. בבגרותה חזרה לאמריקה הצפונית, לימדה יפנית ולמדה משחק. ב-2017 נולד לה ולבן זוגה בן בכור. מדיה וקבצים בנושא ג'ינה הולדן בוויקישיתוף ג'ינה הולדן, ברשת החברתית אקס (טוויטר) ג'ינה הולדן, במסד הנתונים הקולנועיים IMDb (באנגלית) ג'ינה הולדן, באתר AllMovie (באנגלית) ג'ינה הולדן, במסד הנתונים הקולנועיים KinoPoisk (ברוסית) Gina Holden interview - Flash Gordon, The Scifi World Serienstars "Biography on official site". אורכב מ-המקור ב-2011-10-01. פוסט ברשת החברתית "אינסטגרם"
יחסי איחוד האמירויות הערביות – שווייץ

יחסי איחוד האמירויות הערביות–שווייץ הם היחסים הדיפלומטיים הרשמיים בין איחוד האמירויות הערביות ובין הקונפדרציה השווייצרית. בין מדינת האמירויות הערביות המאוחדות לבין הקונפדרציה השווייצרית מתקיימים יחסים דיפלומטיים רשמיים. על פי משרד החוץ השווייצרי, היחסים שבין מדינת האמירויות הערביות המאוחדות לבין הקונפדרציה השווייצרית הם יחסים חמים וידידותיים המתמקדים בעיקר במגזר הכלכלי. היחסים שבין שווייץ לאיחוד האמירויות הערביות החלו להתפתח בשנות השישים של המאה העשרים כאשר האזור חווה התפתחות כלכלית אדירה שנבעה בעיקר מזינוק במכירות וייצור הנפט באזור. שווייץ הכירה בעצמאותה של איחוד האמירויות הערביות מן הממלכה המאוחדת באותה השנה בה קיבלה אותה, 1971. ב-1976 פתחה שווייץ משרד סחר באבו דאבי, משרד ששודרג במעמדו לשגרירות בשנת 1982. קונסוליה נפתחה בעיר דובאי חמש שנים לאחר מכן (1987) ושודרגה לקונסוליה כללית האחראית על הסחר של שווייץ עם איחוד האמירויות הערביות. מרכז סחר שווייצרי נפתח בדובאי בשנת 2005. שווייץ פתחה נספחות בנושא הגנה באיחוד האמירויות הערביות בשנת 2009. איחוד האמירויות הערביות, לצד ישראל, היא שותפת המסחר החשובה ביותר של שווייץ במזרח התיכון. האמירות של דובאי שמהווה מרכז מסחר בין אסיה, אפריקה ואירופה הפכה לבסיס פעילות של חברות שווייצריות רבות, עקב מיקומה הגאוגרפי הנוח וההזדמנויות הרבות המוצעות בה לעסקים והשקעות מצד זרים ומקומיים. ערכו של הייצוא השווייצרי לאיחוד האמירויות הערביות זינק בהתאמה לזינוק הכלכלי של איחוד האמירויות הערביות. שווייץ מייצאת באופן מסורתי לאיחוד האמירויות אבני חן, מתכות, שעונים, תכשיטים ותרופות שונות. שווייץ מייבאת מאיחוד האמירויות הערביות את אותם המוצרים, בתוספת הנפט שמהווה חלק בלתי נפרד מהכלכלה האמירתית. על פי הלשכה השווייצרית המרכזית לסטטיסטיקה, בסוף שנת 2018 התגוררו באיחוד האמירויות הערביות אלפיים תשע מאות חמישים ושבעה שווייצרים. קהילה זו היא אחת הגדולות באזור המזרח התיכון. איחוד האמירויות הערביות מיוצגת בשווייץ בדרג השגרירות באמצעות שגרירות רשמית שהיא מחזיקה בברן, בירת המדינה. איחוד האמירויות הערביות מיוצגת בשווייץ גם בדרג הקונסולרי באמצעות קונסוליה רשמית שהיא מחזיקה בז'נבה. שווייץ מיוצגת באיחוד האמירויות הערביות בדרג השגרירות באמצעות שגרירות רשמית שהיא מחזיקה באבו דאבי, בירת המדינה. שווייץ מיוצגת באיחוד האמירויות הערביות גם בדרג הקונסולרי באמצעות קונסוליה רשמית שהיא מחזיקה בדובאי. Bilateral relations Switzerland–United Arab Emirates, אתר משרד החוץ של שווייץ EMBASSY OF THE UNITED ARAB EMIRATES IN BERN, SWITZERLAND CONSULATE GENERAL OF THE UNITED ARAB EMIRATES IN GENEVA, SWITZERLAND EMBASSY OF SWITZERLAND IN ABU DHABI, UNITED ARAB EMIRATES CONSULATE GENERAL OF SWITZERLAND IN DUBAI, UNITED ARAB EMIRATES
אריקה סרה

אריקה סרה (באנגלית: Erica Cerra; נולדה ב-31 באוקטובר 1979) היא שחקנית קנדית, אשר מוכרת בעיקר מתפקידה בתור ג'וזפין "ג'ו" לופו בסדרה "אאוריקה" ובתור בקה/אלי בסדרת המדע-בדיוני "המאה". סרה נולדה בוונקובר, קולומביה הבריטית, קנדה להורים ממוצא איטלקי. כבר כנערה שיחקה בתוכניות נעורים ובפרסומות. בנובמבר 2010 סרה התחתנה עם רפאלה פיורה. בתם הראשונה של הזוג נולדה במאי 2012. מדיה וקבצים בנושא אריקה סרה בוויקישיתוף אריקה סרה, ברשת החברתית אקס (טוויטר) אריקה סרה, במסד הנתונים הקולנועיים IMDb (באנגלית) אריקה סרה, באתר AllMovie (באנגלית) אריקה סרה, במסד הנתונים הקולנועיים KinoPoisk (ברוסית)
ג'רג' שארושי

ג'רג' שארושי (בהונגרית: Sárosi György; נולד ב-5 באוגוסט 1912 בבודפשט שבהונגריה – 20 ביוני 1993) היה כדורגלן ומאמן הונגרי, ששיחק בעמדת החלוץ השני. את כל הקריירה שיחק בקבוצת פרנצווארוש והיה הקפטן של נבחרת הונגריה במונדיאל 1938. ג'רג' שארושי היה כדורגלן בעל טכניקה גבוהה ושיחק במגוון תפקידים לאורך הקריירה שלו. תפקידו העיקרי היה עמדת החלוץ השני אך היה יכול גם לשחק בעמדת הקשר והבלם. לשארושי היה חלק משמעותי בהצלחתה של פרנצווארוש בשנות השלושים של המאה ה-20. הוא כבש עבורה המון שערים שסייעו לה לזכות ב-5 תוארי אליפות, 4 גביעים ובגביע מיטרופה ב-1937. שארושי בטורניר זה כבש 12 שערים כשמחצית מהם הגיעו בשני משחקי הגמר נגד לאציו עם שלושער בכל משחק. עם 351 שערים ב-383 הופעות הוא מלך שערי הקבוצה בכל הזמנים, וגם ממוקם במקום השני מבחינת הופעות אחרי פטר ליפצ'י. שארושי נחשב עד היום לאחד השחקנים הגדולים לפני מלחמת העולם השנייה. שארושי כבש שער במונדיאל 1934, ובמונדיאל 1938 כבש חמישה שערים להונגריה והגיע איתם לגמר ראשון בהיסטוריה. בגמר הונגריה הפסידה לנבחרת איטליה בתוצאה 4–2 כששארושי צימק זמנית את התוצאה ל-2–3. בסיום הטורניר הוא זכה בכדור הארד וגם נבחר להיות בנבחרת המצטיינת לצד חברו בהתקפה גיולה ז'נגלר. שארושי הוא הכובש החמישי בהיסטוריה של הונגריה עם 42 שערים ב-62 הופעות. לאחר פרישתו מקריירת משחק שארושי נהיה מאמן ועבר לאמן באיטליה, שם אימן מספר מועדונים, ביניהם ג'נובה, יובנטוס עימה זכה באליפות ב-1952, בארי ורומא. הוא היה גם המנהל של קבוצת לוגאנו. שארושי נפטר ב-20 ביוני 1993 בגיל 80 בג'נובה שבאיטליה. ב-1999 נבחר להיות לאחד ממאה השחקנים האירופיים של המאה ה-20 וסיים במקום החמישי בקטגוריית שחקני הונגריה. פרנצווארוש אליפות הונגריה (5): 1932, 1934, 1938, 1940, 1941 הגביע ההונגרי (4): 1933, 1942, 1943, 1944 גביע מיטרופה: 1937 נבחרת הונגריה סגנות מונדיאל 1938 יובנטוס אליפות איטליה: 1951/52 כדור הארד של מונדיאל 1938 נעל הכסף של מונדיאל 1938 נבחרת הטורניר של מונדיאל 1938 100 הכדורגלנים הגדולים בכל הזמנים של מגזין World Soccer מלך השערים בליגה ההונגרית (3): 1935/36, 1939/40, 1940/41 מלך השערים בגביע מיטרופה (3): 1935, 1937 (שיא), 1940 מדיה וקבצים בנושא ג'רג' שארושי בוויקישיתוף ג'רג' שארושי, באתר Transfermarkt ג'רג' שארושי, באתר WorldFootball.net ג'רג' שארושי, באתר National Football Teams פרופיל המאמן, באתר Transfermarkt ג'רג' שארושי מוזכר במקום ה-60 ברשימת הכדורגלנים במאה ה-20 ג'רג' שארושי מוזכר במקום ה-5 ברשימת הכדורגלנים המבקיעים לנבחרת הונגריה
טד ויטול

טד ויטול (באנגלית: Ted Whittall; נולד ב-1974) הוא שחקן אנגלי-אמריקאי. תפקידו הקולנועי המוכר ביותר הוא אדמירל אולסן בסרט הלייב אקשן "יחידת המתאבדים". נולד במסצ'וסטס, ארצות הברית. בנם השלישי של רון וקלייר ויטול. בוגר האוניברסיטה הציבורית קונקורדיה במונטריאול, קוויבק, קנדה. נשוי לאליסון הוסאק ואב לשניים. המשפחה מתגוררת בהמילטון, אונטריו, קנדה. טד ויטול, במסד הנתונים הקולנועיים IMDb (באנגלית) Ted Whittall Biography, IMDb ערך זה הוא קצרמר בנושא אישים. אתם מוזמנים לתרום לוויקיפדיה ולהרחיב אותו.
נפילת אימפריית הכסף

נפילת אימפריית הכסף (בצרפתית: La chute de l'empire américain) הוא סרט קולנוע קנדי משנת 2018. עלילת הסרט מציגה פילוסוף צעיר העובד כשליח לפרנסתו. כאשר נופלים לידיו שקים של מיליוני דולרים שננטשו בשל שוד שהסתבך הוא מחליט לקחת את הכסף. הסרט עוסק בעוצמה המוחלטת של הכסף בתרבות המערב ומעלה דילמות שנוגעות למעמדות, פערים, וסולידריות חברתית ולאתיקה. הסרט הוא מותחן דרמטי וקומי. הסרט מבוסס על מקרה אמיתי. בשנת 2010 התרחש שוד מזוין בחנות בגדים במונטריאול העתיקה. שני אנשים נמצאו הרוגים באירוע שכנראה היה קשור למריבה בין כנופיות. הבמאי ארקנד מצא עניין בהתרחשות, למד אותה לפרטיה ואף נפגש עם מפקד המשטרה שהיה אחראי על החקירה. בעקבות כך הוא יצר מותחן אינטלקטואלי שעוסק במקומו של הכסף בחיינו. נפילת אימפריית הכסף, ברשת החברתית פייסבוק "נפילת אימפריית הכסף", במסד הנתונים הקולנועיים IMDb (באנגלית) "נפילת אימפריית הכסף", באתר Rotten Tomatoes (באנגלית) "נפילת אימפריית הכסף", באתר Box Office Mojo (באנגלית) "נפילת אימפריית הכסף", באתר Metacritic (באנגלית) "נפילת אימפריית הכסף", במסד הנתונים הקולנועיים KinoPoisk (ברוסית) עופרה עופר אורן, דניס ארקנד, "נפילת אימפרית הכסף": היכן מסתובב הכסף, בבלוג "סופרת ספרים", 14 בינואר 2020 דבורה, ארז (2020-01-07). ""נפילת אימפריית הכסף": סרט שוד הפוך". Ynet. נבדק ב-2024-06-13. אורי קליין, "נפילת אימפריית הכסף": מה עושה אידיאליסט שמגלה שני שקי כסף, באתר Haaretz הארץ, ‏2020-01-09 Denys Arcand unveils upcoming new movie Le triomphe de l'argent. ערך זה הוא קצרמר בנושא קולנוע. אתם מוזמנים לתרום לוויקיפדיה ולהרחיב אותו. ערך זה הוא יתום, כלומר אין ערכים בוויקיפדיה שמקשרים אליו. אתם מוזמנים לתרום לוויקיפדיה ולקשר אליו מכמה מהערכים שמכילים את המונח "נפילת אימפריית הכסף".
קרי לין פראט

קרי לין פראט (באנגלית: Keri Lynn Pratt; נולדה ב-23 בספטמבר 1978) היא שחקנית עבר אמריקאית. היא ידועה בעיקר בזכות תפקידה בתור מיסי בלקנאפ בסדרת הדרמה "ג'ק ובובי" (2004–2005), ומתפקידיה בסרטים "את מטריפה אותי" (אנ') (1999), "המעשנות" (אנ') (2000), "משחקי פיתוי 2" (אנ') (2001). פראט נולדה בקונקורד, ניו המפשייר. לאחר לימודי התיכון באקדמיית פינקרטון (אנ') בעיר דרי, למדה מחול ועבדה כרקדנית ב-"Broadway Dance Center" (אנ') בכיכר טיימס שבניו יורק. בשנת 1994, בגיל 16, זכתה בתחרות היופי מיס נוער ניו המפשייר (אנ') ולאחר מכן ייצגה את מדינתה בתחרות הכלל ארצית - מיס נוער ארצות הברית (אנ') באוקטובר 2011 התחתנה עם ג'ון ברנסון בהמפסטד (אנ'), ניו המפשייר. מדיה וקבצים בנושא קרי לין פראט בוויקישיתוף קרי לין פראט, במסד הנתונים הקולנועיים IMDb (באנגלית) קרי לין פראט, באתר AllMovie (באנגלית) קרי לין פראט, במסד הנתונים הקולנועיים KinoPoisk (ברוסית) Keri Lynn Pratt, Filmbug Barbizon Alumni & Graduates, Barbizon Modeling (באנגלית אמריקאית) אבי קופאלבו, Backyard New Hampshire Wedding by Jana Williams Photography, Style Me Pretty (באנגלית)
גבר הולך לאיבוד

האם התכוונתם ל... גבר הולך לאיבוד (אלבום) – אלבום של שלמה ארצי משנת 1978 גבר הולך לאיבוד (שיר) – שיר הנושא של האלבום הנ"ל גבר הולך לאיבוד (מיני-אלבום) – מיני-אלבום משנת 1995
סקין

האם התכוונתם ל... Skin (סרט קצר, 1995) Skin (סרט קצר, 2018) Skin (שיר של סברינה קרפנטר) סקין (סרט באורך מלא, 2018) – סרט קולנוע באורך מלא משנת 2018 בכיכובו של ג'יימי בל סקין (מוזיקאית) סקין יארד סקין (מחשבים) (אנ') ג'יימי סקין – כדורסלן אמריקאי סכין סקינס
נבחרת ספרד בבייסבול

נבחרת ספרד בבייסבול (בספרדית: Selección de béisbol de España) היא נבחרת הבייסבול לגברים המייצגת את ספרד בתחרויות בינלאומיות. הדירוג הנוכחי של נבחרת ספרד ברשימת הדירוג של WBSC לנבחרות בייסבול של גברים, הוא המקום ה-23 בעולם, נכון ל-18 בספטמבר 2024, ירידה של 2 מקומות לעומת דירוג קודם. אתר האינטרנט הרשמי של נבחרת ספרד בבייסבול דירוג לנבחרות בייסבול של גברים באתר WBSC ערך זה הוא קצרמר בנושא בייסבול ובנושא ספרד. אתם מוזמנים לתרום לוויקיפדיה ולהרחיב אותו.
נבחרת קנדה בבייסבול

נבחרת קנדה בבייסבול (באנגלית: Australia national baseball team) היא נבחרת הבייסבול לגברים המייצגת את קנדה בתחרויות בינלאומיות. הדירוג הנוכחי של נבחרת קנדה ברשימת הדירוג של WBSC לנבחרות בייסבול של גברים, הוא המקום ה-22 בעולם, נכון ל-18 בספטמבר 2024, ללא שינוי לעומת דירוג קודם. מדיה וקבצים בנושא נבחרת קנדה בבייסבול בוויקישיתוף אתר האינטרנט הרשמי של נבחרת קנדה בבייסבול (באנגלית) נבחרת קנדה בבייסבול, ברשת החברתית פייסבוק נבחרת קנדה בבייסבול, ברשת החברתית אקס (טוויטר) נבחרת קנדה בבייסבול, ברשת החברתית אינסטגרם דירוג לנבחרות בייסבול של גברים באתר WBSC ערך זה הוא קצרמר בנושא קנדה. אתם מוזמנים לתרום לוויקיפדיה ולהרחיב אותו.
נבחרת צרפת בבייסבול

נבחרת צרפת בבייסבול (בצרפתית: Équipe de France de baseball) היא נבחרת הבייסבול לגברים המייצגת את צרפת בתחרויות בינלאומיות. הדירוג הנוכחי של נבחרת צרפת ברשימת הדירוג של WBSC לנבחרות בייסבול של גברים, הוא המקום ה-21 בעולם, נכון ל-18 בספטמבר 2024, ירידה של מקום אחד לעומת דירוג קודם. אתר האינטרנט הרשמי של ההתאחדות הצרפתית לבייסבול ולסופטבול (בצרפתית) דירוג לנבחרות בייסבול של גברים באתר WBSC ערך זה הוא קצרמר בנושא בייסבול ובנושא צרפת. אתם מוזמנים לתרום לוויקיפדיה ולהרחיב אותו.